****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

pápež František: Dlhovekosť - symbol a príležitosť, 2. časť

Nadmerná rýchlosť nás dostáva do odstredivky, ktorá nás rozhadzuje ako konfety. Každý sa drží svojho kúska, plávajúceho s prúdom trhového mesta, pre ktoré pomalý rytmus predstavuje stratu a rýchlosť predstavuje peniaze. A múdrosť si žiada „strácať čas“. Keď prídeš domov a zhováraš sa s deťmi, synčekom, dcérkou, „strácaš čas“, ale ten rozhovor je pre spoločnosť zásadne dôležitý. A keď prídeš domov a je tam dedko či babka, ktorí už možno nehovoria k veci, azda im ubúda schopnosť rozprávať, a ty si s ním alebo s ňou, „strácaš čas“, ale toto „strácanie času“ spevňuje ľudskú rodinu. Potrebujeme tráviť čas - čas, ktorý nie je speňažený - s deťmi a so starými ľuďmi, pretože oni nám dávajú schopnosť inak vnímať život. Pandémia, ktorou sme ešte stále obmedzovaní, nám nariadila – žiaľ, veľmi bolestne – urobiť stop bezhlavému kultu rýchlosti. V tomto období starí rodičia pôsobili ako ochranný múr proti citovej „dehydratácii“ tých najmenších. Viditeľné spojenectvo generácií, ktoré zosúlaďuje ich časy a rytmy, nám vracia nádej, že život nie je márny. A každému z nás navracia lásku k nášmu zraniteľnému životu a zabraňuje posadnutosti rýchlosťou, ktorá ho jednoducho konzumuje. Kľúčovým slovom je tu „strácať čas“. Každého z vás sa pýtam: vieš strácať čas, alebo si vždy hnaný rýchlosťou? „Nie, ponáhľam sa, nemôžem...“? Vieš strácať čas so starými rodičmi, so starými ľuďmi? Vieš strácať čas hrou so svojimi deťmi, vôbec s deťmi? To je skúšobný kameň. Popremýšľajte. A toto každému obnovuje lásku k nášmu zraniteľnému životu, zabraňujúc – ako som povedal – posadnutosti rýchlosťou, ktorá ho jednoducho pohlcuje, konzumuje. Rytmy staroby sú nenahraditeľnými zdrojmi pre pochopenie zmyslu života poznačeného časom. Starí ľudia majú svoje vlastné rytmy, no sú to rytmy, ktoré nám pomáhajú. Vďaka tomuto sprostredkovaniu sa stáva vierohodnejším zacielenie života na stretnutie s Bohom: plán, ktorý sa ukrýva v stvorení človeka „na jeho obraz a podobu“ a je spečatený v tom, že Boží Syn sa stal človekom. Dnes sme svedkami predlžujúcej sa dĺžky ľudského života. To nám dáva príležitosť posilniť spojenectvo medzi všetkými obdobiami života. Je tu dlhovekosť, nuž musíme posilňovať toto spojenectvo. A to spojenectvo nám pomáha rásť aj v chápaní zmyslu života v jeho celistvosti. Zmysel života nie je len v dospelosti, od 25 do 60. Zmysel je vlastný celému životu, od narodenia až po smrť, a mal by si byť schopný komunikovať s každým, dokonca mať citové vzťahy s každým, aby tvoja zrelosť bola bohatšia, silnejšia. Ponúka sa nám tu zmysel kompletne celého života. Nech nám Duch Svätý dá rozum a silu na túto reformu: žiada si to reformu.  Aroganciu času na hodinkách treba premeniť na krásu rytmov života. Toto je tá reforma, ktorú musíme uskutočniť v našich srdciach, v rodine a v spoločnosti. Spojenectvo generácií je nevyhnutné. Taká spoločnosť, kde sa starí ľudia nerozprávajú s mladými, kde sa mladí ľudia nerozprávajú so starými, kde sa dospelí nerozprávajú ani so starými ani s mladými, je spoločnosť neplodná, bez budúcnosti, spoločnosť, ktorá sa nepozerá na horizont, ale hľadí sama na seba. A stáva sa osamelou. Nech nám Boh pomôže nájsť správnu hudbu pre toto zharmonizovanie rôznych vekových kategórií: mladí, starí, dospelí, všetci spolu: krásna symfónia dialógu.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * Výročie pontifikátu: Sv. otec František si dnes pripomína 9. výročie zvolenia na Petrov stolec... *Živ Bože otca svätého, námestníka Kristovho...*
* Najstarší kardinál:Náš slovenský otec kardinál Jozef Tomko sa v piatok 11.3. dožil 98. rokov. Je najstarším žijúcim kardinálom na svete... *Ad felicitas annos...*
* Rodičia tretiakov: Veľmi dôležité *( najdôležitejšie !!! )* stretko nás čaká dnešnú nedeľu 13. 3. 2022. Veľmi pekne prosíme o účasť všetkých rodičov prvoprijímajúcich detí hneď po krížovej ceste cca 14.45 h. vo farskom kostole v Kokošovciach. Vďaka!
* Benefičný koncerte pre Ukrajinu, ktorý organizuje Košická arcidiecéza túto nedeľu 13. marca 2022 v Dóme sv. Alžbety v Košiciach. Koncert bude odvysielaný v priamom prenose na Dvojke o 18.15 h. Počas neho budú mať diváci možnosť prispieť zaslaním darovacej SMS - ky pre Maltézsku pomoc Slovensko. Táto organizácia adresne a konkrétne prerozdelí získané prostriedky na pomoc Ukrajine.
* Ukážme charakter a vieru**: Každý, kto je ochotný ponúknuť bývanie tým, ktorým ide o holý život v tomto mimoriadnom čase nech sa prihlásia cez formulár na webe** [www.tkkbs.sk/registraciaubytovania](http://www.tkkbs.sk/registraciaubytovania)**. Veľmi prosíme a ďakujeme ! ! !**
* Pomoc Ukrajine: Sestričky z Kongregácie Jesu Prešov potrebujú pre Ukrajinu : Sviečky, hygienické potreby, pampersky plienky pre deti, , kávu, čaj, cukor, trvanlivé potreby, instantné polievky a trvanlivé konzervy, sterilné rukavice, obväzy, striekačky, dezinfekciu na ruky, zdravotnícke rúška. Tieto veci môžete priniesť do Centra MAGIS na Konštantínovej 2, vchod z Metodovej ulice. Ďakujeme...
* Rozvedeným:Spoločenstvo Hnutie na pomoc rozvedeným kresťanom  Vás pozýva na pravidelné mesačné stretnutie, ktoré sa uskutoční dňa 15. 3. 2022 o 17.00 hod. v Katolíckom kruhu, ulica Jarkova 77 v Prešove. Stretnutiu povedie: o. Michal Škulka – kaplán farnosti sv. Mikuláša v Prešove
* Pôstne biblické stretnutia: **Centrum Márie Wardovej pozýva na biblické stretnutia každý štvrtok od 19. do 21. h v Prešove na Konštantínovej 2, vchod z Metodovej ul.. Téma: Stávať sa veľkonočnými ľuďmi v stretnutí s Ježišom. Počas stretnutia je aj možnosť eucharistickej adorácie a prijatie sv. zmierenia**
* Krížové cesty budú v našej farnosti, ako bolo zvykom v piatok 30 min. pred časom sv. omše a  v nedeľu popoludní od 14. hod.
* Birmovanci: Tento týždeň stretnutie v skupinkách bude v piatok 18.3., hneď po sv. omšiach v Dulovej Vsi a Kokošovciach. Prosím príďte všetci...
* Rómovia: Katechéza pred 1. sv. prijímaním bude v stredu 16.3. od 16. h v Žehni.
* Adorácia: Kokošovce v utorok od 17h., Žehňa v stredu od 17.15 hod. a Dulova Ves vo štvrtok od 17 h. V Lesíčku v piatok od 16.15 h
* Farská kancelária v piatok 18.3. a sobotu 19.3. bude zatvorená pre verejnosť...

*Pokojný pôstny čas Vám prajú a žehnajú Vás +++ kaplán Štefan a farár Ľubik*BOHOSLUŽBY Farnosti KOKOŠOVCE2.Pôstny TÝŽDEŇ (14.3.2022 – 20.3.2022)

|  |  |  |  |  |  |
| --- | --- | --- | --- | --- | --- |
| 14.3. | PO | *Pondelok* *po 2. pôstnej nedeli* | KOKOŠOVCE | 7.30  | ZBP Peter a Ľuboš *Vlč. d.* |
| ABRANOVCE | 13.00 | +Anna Kočerhová - *pohrebná* |
| Dulova Ves | 18.00 | + rodičov + súrodencov s partnermi *č.139* |
| 15.3. | UT | *Utorok* *po 2. pôstnej nedeli* | KOKOŠOVCE | 18.00 | + Ján + Anna + Ján *č.133* |
| 16.3. | STR | *Streda**po 2. pôstnej nedeli* | Zlatá Baňa | 18.00 | + Anton + Marián + Ladislav + Pavol *č.35* |
| Žehňa | 18.00 | Úmysel od ľudí |
| 17.3. | ŠT | *Štvrtok* *po 2. pôstnej nedeli* | Dulova Ves | 18.00 | + r. Repkovej + r. Hardoňovej *č.117* |
| KOKOŠOVCE | 18.00 | + Mária Petrušková - *výročná* |
| 18.3. | PIA | *Zo zajtrajšej slávnosti* | Lesíček | 17.00 | Sv. omša *Na úmysel ordinára* |
| KOKOŠOVCE*Birmovanci 18.30* | 18.00 | ZBP r. Vlaskova, Kimákova, Lacova, Petruškova *č.37* |
| Dulova Ves*Birmovanci 18.30* | 18.00 | ZBP Kristína a Jozef *č.38* |
| 19.3. | SO | *Sv. Jozefa, ženícha Panny Márie, Slávnosť* | Dulova Ves | 8.00 | ZBP r. Bednárikovaa r. Hermanova *č.45* |
| KOKOŠOVCE | 8.00 | ZBP Helena s rod. *č.11* |
| Zlatá Baňa | 9.15 | Vlastný úmysel |
| Žehňa | 9.15 | úmysel r. Krajňákovej *č.112* |
| *S nedeľnou platnosťou* | KOKOŠOVCE | 18.00 | Za Boží ľud farnosti |
| 20.3. | NE | *3.pôstna nedeľa*  | Dulova Ves | 8.30 | ZBP Marta s rod. *č.141* |
| KOKOŠOVCE | 10.30 | ZBP Adrián s rod. *č.298* |
| Zlatá Baňa | 9.00 | Za Boží ľud farnosti |
| Žehňa | 10.00 | ZBP Samko , Valentínka *č.68* |
| Lesíček | 11.00 | *Sv. omša na úmysel od ľudí* |

*„Jediná sila, jediná hodnota a jediné, čo povznáša,* *je milovať a byť milovaný.“* *Charles Pégue**Na zamyslenie sa... ešte viac...a konanie aktuálne :* Do nášho kňazského seminára v Košiciach stále prichádzajú ďalšie matky s deťmi, ktoré museli opustiť svoje domovy na Ukrajine. Mnohé po čase idú ďalej. Včera od nás odišla jedna rodinka do Nemecka, mama Alla nám napísala správu, s ktorou sa chceme s vami podeliť:*„Ahoj. Naozaj dúfam, že budete vedieť prekladať do svojho jazyka. Včera sme odišli. Známi môjho priateľa požiadali riaditeľa spoločnosti, aby nás prišiel vyzdvihnúť. Je mi veľmi ľúto, že sme vás a ostatných nestretli, aby sme vám osobne veľmi pekne poďakovali za vašu srdečnosť. Ste neskutoční ľudia.  Veľmi sme sa báli. Bola som veľmi málo v zahraničí a nechápala som, kam s dieťaťom utekám... To, čo robíte, je veľká sila. Všetci vaši ľudia sú ako jedna veľká rodina, ktorá sa oddane ponáhľala na pomoc ukrajinským ženám a deťom. Modlím sa, aby vaša krajina nikdy nepocítila, čo je vojna. A modlím sa za našu Ukrajinu. Veľmi pekne ďakujeme za všetko. Môj priateľ chodí k priateľom do Francúzska. Skúsim ísť do Nemecka a hľadať si prácu alebo ako dobrovoľníčka. Veľmi ma bolí, že sme museli opustiť svoje domovy a utiecť. Veľmi ma bolí, že naše deti videli, čo je vojna... Ale musíme byť silní.“*  *poslal bohoslovec Šimon* ***Nehovoríte však v súčasnosti o Bohu slovami ľuďom, ktorí k vám prichádzajú.***-Boh prijal ľudskú prirodzenosť a stal sa človekom. Je jedným z nás. A to, čo nám zanechal, ohlasovanie radostnej zvesti, je v súčasnej situácii ešte viac aktuálnejšie.  A to zvlášť na východnom Slovensku a v pohraničí. Poznáme to naše známe: “Hosť do domu, Boh do domu.” Teraz prichádzajú naši priatelia pútnici s požehnaním, s veľkou pokorou a ešte s väčšou vďačnosťou.***Nazvali ste ich pútnikmi. Bežne sa však označujú ako utečenci…***-Pútnik si uvedomuje, že prechádza touto zemou. Nevie kam chce doputovať. Aj títo naši bratia a sestry prichádzajú a mnohí nevedia kam ďalej. Potrebujú čas, upokojiť sa, zistiť možnosti. Komunikujú s priateľmi a následne sa rozhodujú len na nejaký úsek, potom znovu prehodnocujú situáciu a tak sa posúvajú ďalej.***Toto je prvá pomoc, ktorú dostávajú. Koľko ich prešlo cez farskú budovu za dva týždne?***-Nezáleží na počte. Stačí, keď prejde jeden a nechá silný odkaz, odtlačok na tom mieste pre domácich. Na fare sa dá ubytovať 15 ľudí. Boli tu dobrovoľníci, aj rodiny. Za tých 14 dní je matematika rovnaká. Je to kvapka, keď im človek môže ponúknuť pomoc a prístrešie. Viac ako prístrešie je ľudskosť a za ňu sú veľmi vďační. Kvôli neľudskosti utekajú, tak tu môžu okúsiť dobrotu, že človek je ešte stále človekom.***Ako keby dostávali tých päť T, ktoré nás učili v škole. Teplo, ticho, tekutiny, tíšenie bolesti…***Transport. Tých päť T by sa dalo zhrnúť do ľudskosti a do pocitu bezpečia. Keď prichádzala pútnička, nevedela kam smerujú jej kroky. Chcela byť len tam, kde je to bezpečné. To jej stačí. To je pre ňu hodnota. A chce sa vrátiť domov, keď to bude bezpečné. Ľudia idú nútene zo svojich domovov, nie preto, že by chceli.*Odpovedá o. Marián Kašaj, farár v Jenkovciach* |